CPH ซิลลิ่ง! ขานรับกำไร Q2 โตทะลัก 28 เท่าตัว
CPH ซิลลิ่ง! ขานรับกำไร Q2 โตทะลัก 28 เท่าตัว แตะ 107.86 ล้านบาท ผลจากธุรกิจเสื้อผ้าสำเร็จรูปเพิ่มขึ้น -ธุรกิจพัฒนาอสังหาริมทรัพย์ฟื้นตัว หนุนงวด 6 เดือนแรกพลิกมีกำไร 155.52 ล้านบาท
CPH ซิลลิ่ง! ขานรับกำไร Q2 โตทะลัก 28 เท่าตัว แตะ 107.86 ล้านบาท ผลจากธุรกิจเสื้อผ้าสำเร็จรูปเพิ่มขึ้น -ธุรกิจพัฒนาอสังหาริมทรัพย์ฟื้นตัว หนุนงวด 6 เดือนแรกพลิกมีกำไร 155.52 ล้านบาท
15 ส.ค. 2565

ผู้สื่อข่าวรายงานว่า วันนี้ (15 ส.ค. 65) ราคาหุ้น บริษัท คาสเซ่อร์พีคโฮลดิ้งส์ จำกัด (มหาชน) หรือ CPH ปรับตัวขึ้นร้อนแรงชนซิลลิ่งขึ้นมาอยู่ที่ระดับ 41.50 บาท บวก 9.50 บาท หรือ 29.69% สูงสุดที่ระดับ 41.50 บาท ต่ำสุดที่ระดับ 38.25 บาท ด้วยมูลค่าการซื้อขาย 282.54 ล้านบาท

สำหรับราคาหุ้น CPH ที่ปรับตัวเพิ่มขึ้นคาดจะมาจากการที่นักลงทุนเข้ามาเก็งกำไรผลประกอบการงวดไตรมาส 2 ที่เติบโตเพิ่มขึ้น

บริษัทรายงานผลการดำเนินงานไตรมาส 2 สิ้นสุดวันที่ 30 มิ.ย. 65 มีกำไรสุทธิ 107.86 ล้านบาท เพิ่มขึ้น 2,823.04% จากงวดเดียวกันของปีก่อนมีกำไรสุทธิ 3.69 ล้านบาท ซึ่งเป็นผลจากกลุ่มธุรกิจเสื้อผ้าสำเร็จรูปมีรายได้รวมจากการขายในไตรมาส 2/2565 จำนวน 681.72 ล้านบาท เพิ่มขึ้น 104.03% จากงวดเดียวกันของปีก่อน 334.12 ล้านบาท ด้วยจากคำสั่งซื้อที่เพิ่มขึ้นและอัตราแลกเปลี่ยนสกุลเงินบาทต่อดอลลาร์สหรัฐที่ปรับตัวอ่อนค่า
ขณะที่กลุ่มธุรกิจพัฒนาอสังหาริมทรัพย์มีรายได้รวมจากการขายในไตรมาส 2/65 จำนวน 43.31 ล้านบาท เพิ่มขึ้น 184.62% จากงวดเดียวกันของปีก่อนมีรายได้รวม 15.92 ล้านบาท ซึ่งมาจากการขายที่ดินและบ้านแบบใหม่ซึ้งอยู่ในทำเลที่ดี
ส่วนผลการดำเนินงานงวด 6 เดือนแรก สิ้นสุดวันที่ 30 มิ.ย. 65  บริษัทพลิกมีกำไรสุทธิ 155.52 ล้านบาท จากงวดเดียวกันขาดทุนสุทธิ 26.62 ล้านบาท